Hun tok artium i 1912, og i 1917 ble hun cand.mag. etter å ha studert tysk og engelsk. Skoleåret 1917/1918 underviste hun ved Kristansand katedralskole, i et årsvikariat. Etter å ha giftet seg i 1918 flyttet hun til Haugesund der ektemannen Stian Kristensen var ansatt som lektor fra 1. januar 1918 ved Haugesund kommunale høyere skole. Bergljot Kristensen arbeidet som timelærer ved den samme skolen fra 1918 til 1921. Fra 1921 til 1930 bodde familien på Lillehammer, der Bergljot arbeidet som timelærer på den samme skolen der ektemannen var ansatt. I 1930 flyttet de til Stabekk. Hun arbeidet som lærer ved Stabekk videregående skole fra 1930; som adjunkt fra 1945, og fra 1950 som lektor.